કરીના જ્યારે ફિલ્મમાં હતી ત્યારે રામના કૅરૅક્ટર માટે સંજય ભણસાલીએ ફ્રેશ ઍક્ટરને શોધવાનું શરૂ કર્યું હતું, પણ કરીના નીકળી જતાં ઍક્ટરની શોધ અટકાવવામાં આવી અને એ પછી દીપિકા ફિલ્મ માટે સાઇન થઈ અને સંજય ભણસાલી દીપિકાની સાથે રણવીર સિંહને રામના રોલમાં લાવ્યા. મજાની વાત એ છે કે દીપિકા અને રણવીર સિંહને ‘રામ-લીલા’ ખરા અર્થમાં ફળી ગઈ અને બન્ને વચ્ચેની રિલેશનશિપ સ્ટ્રૉન્ગ થઈ જે બૉલીવુડમાં ચર્ચાનો વિષય બની ગઈ.